**Մարիամ Համեդ Ֆարդուս** նաև հայտնի է որպես **Մարիամ Ֆարդուս** ( արաբ․՝ مريم حامد خليل فردوس‎‎, սեպտեմբերի 15, 1984(1984-09-15), Ջիդդա, Մեքքայի շրջան, Սաուդյան Արաբիա), արաբ բժշկուհի, հումանիստ, ջրասուզակ։ 2015 թվականի մայիսիին դարձել է առաջին Սաուդյան և արաբ կինը, որը խորը սուզվել է Հյուսիսային Արկտիկական օվկիանոս (Հյուսիսային բևեռային շրջան)։ 2016 թվականի ապրիլի 16-ին Մարիամը դարձել է առաջին արաբ կինը և աշխարհում երրորդ կինը, որը սուզվել է Հյուսիսային բևեռում։ Ստացել է բժշկության բակալավրի աստիճան՝ 2009 թվականին՝ «Քինգ Աբդուլ Ազիզ» համալսարանն ավարտելուց հետո։ Մարիամ նաև դարձել Է Սաուդյան Արաբիայի առաջին կինը, որը 2015 թվականին փորձել է սուզանավ վարել, այն դեպքում, երբ երկրում կանանց նույնիսկ թույլ չեն տվել տրանսպորտային միջոցներ վարել։ 2018 թվականին ապրիլին հայտարարել է, որ 2019 թվականի սկզբին պատրաստվում է սուզվել Հարավային բևեռում։

Կարիերա
-------

Մարիամ Ֆարդուսը սուզվում է Արկտիկական օվկիանոսի ստորջրյա ջրերում
### Բժշկական կարիերա

Մարիամ Ֆարդուսը 2009 թվականին ստացել է բժշկի բակալավրի աստիճան ինչպես նաև 2017 թվականին ստացել է համաճարակաբանության մագիստրոսի կոչում հանրային առողջության և առողջապահության ինֆորմատիկայի քոլեջից։

### Որպես ջրասուզակ

Մարիամը աշխատել է որպես բժիշկ այն բանից հետո, երբ 2009 թվականին ավարտել է ՔԱՈՒ բժշկական քոլեջը։ 2008 թվականին Ֆարդուսը սուզվել է Կարմիր ծովում, քանի որ ոգեշնչված է եղել Կարմիր ծովում սուզվելու մասին պատմություններով, որոնք հայրը պատմել է նրան երեխա ժամանակ։ Մարիամը որոշել լինել առաջին արաբ կինը, որը սուզվելով խորը Արկտիկայի օվկիանոսում կհասնի Հյուսիսային բևեռ։ Իր ուսումնամարզական հավաքը անց է կացրել նմանատիպ կլիմայական պայմաններում։ Ֆարդուսը կատարել է այդ քայլը, չնայած որպես բժիշկ ստանձնած պարտավորությունները։ Նրա փորձը հետաքրքրել է Սաուդյան կանանց համայնքին, քանի որ նրանց, որպես կանոն, արգելվում էր մեքենա վարել, մասնակցել սպորտային մրցումներին՝ կանանց սահմանափակ իրավունքներին և շարիաթի օրենքներին համապատասխան։ Դրանցից շատերը մեղմացվել են 2017 թվականին։ 2015 թվականի մայիսի 1-ին դարձել է առաջին արաբ կինը, որը հատել է Հյուսիսային բևեռային շրջանը, իսկ ավելի ուշ՝ 2016 թվականի ապրիլի 16-ին (33 տարեկան հասակում), դարձել է առաջին արաբ կինը և աշխարհում երրորդ կինը, որը սուզվել է Հյուսիսային բևեռում։ Մարիամը Սաուդյան Արաբիայի առաջին բժիշկն է, որը սուզվել է Հյուսիսային բևեռում։

### Մարդասիրական աշխատանք

Ֆարդուսը այցելել է Հարավային Աֆրիկա, Լիբանան և Հունաստան, որպեսզի բժշկական ծառայություններ մատուցի կարիքավոր մարդկանց, Կարմիր խաչի և Կարմիր մահիկի ընկերությունների միջազգային ֆեդերացիայի ասոցիացիայի շրջանակներում։

Ծանոթագրություններ
------------------

1. ↑
2. ↑
3. ↑  «10 first Arab women breaking the glass ceiling in male dominated fields». *ameinfo.com* (անգլերեն). Արխիվացված է օրիգինալից 2020 թ․ օգոստոսի 17-ին. Վերցված է 2018 թ․ հուլիսի 26-ին.
4. ↑  «AboutHer.com spotlights Saudi Arabian women». *Arab News* (անգլերեն). 2018 թ․ մայիսի 15. Վերցված է 2020 թ․ օգոստոսի 26-ին.
5. ↑  «gulftoday.ae | After diving in North Pole, adventurous Saudi woman targets South». *gulftoday.ae*. Արխիվացված է օրիգինալից 2018 թ․ հուլիսի 26-ին. Վերցված է 2018 թ․ հուլիսի 27-ին.
6. ↑  «Mariam Fardous, the First Saudi Arabian Woman To Dive in the North Pole». *About Her* (անգլերեն). 2018 թ․ ապրիլի 9. Վերցված է 2020 թ․ օգոստոսի 26-ին.
7. ↑  «Meet Miriam Fardous, the First Arab Woman to Dive the North Pole». *www2.padi.com* (անգլերեն). Վերցված է 2018 թ․ հուլիսի 26-ին.
8. ↑  المكرمة, مكة - مكة. «50 عاما في الظلام.. الرياضة النسائية ترى النور - صحيفة مكة». *makkahnewspaper.com* (անգլերեն). Վերցված է 2018 թ․ հուլիսի 26-ին.
9. ↑  «Meet the first Arab woman to dive in the North Pole». *gulfnews.com* (անգլերեն). Վերցված է 2020 թ․ օգոստոսի 26-ին.
10. 1 2  Naseem, Sumaiyya. «Mariam Fardous: Doctor, Diver, and Global Volunteer» (ամերիկյան անգլերեն). Վերցված է 2020 թ․ օգոստոսի 26-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | LinkedIn · Թվիթթեր |
|  |
| Ֆոտո, վիդեո և աուդիո | Ինստագրամ |

 |